CELEX: 41986D0003
Language: el
Date: 1986-01-07 00:00:00
Title: 86/3/ΕΚΑΧ: Απόφαση των αντιπροσώπων των κυβερνήσεων των κρατών μελών της Ευρωπαϊκής Κοινότητας Άνθρακα και Χάλυβα, συνελθόντων στα πλαίσια του Συμβουλίου, και της Επιτροπής των Ευρωπαϊκών Κοινοτήτων της 7ης Ιανουαρίου 1986 για τον καθορισμό του καθεστώτος που θα ισχύσει όσον αφορά τις εισαγωγές στην Ισπανία και την Πορτογαλία προϊόντων καταγωγής Αλγερίας, Αιγύπτου, Ισραήλ, Ιορδανίας, Λιβάνου, Μαρόκου, Συρίας, Τυνησίας, Τουρκίας και Γιουγκοσλαβίας, τα οποία υπάγονται στη συνθήκη ΕΚΑΧ

Avis juridique important

|

41986D0003

86/3/ΕΚΑΧ: Απόφαση των αντιπροσώπων των κυβερνήσεων των κρατών μελών της Ευρωπαϊκής Κοινότητας Άνθρακα και Χάλυβα, συνελθόντων στα πλαίσια του Συμβουλίου, και της Επιτροπής των Ευρωπαϊκών Κοινοτήτων της 7ης Ιανουαρίου 1986 για τον καθορισμό του καθεστώτος που θα ισχύσει όσον αφορά τις εισαγωγές στην Ισπανία και την Πορτογαλία προϊόντων καταγωγής Αλγερίας, Αιγύπτου, Ισραήλ, Ιορδανίας, Λιβάνου, Μαρόκου, Συρίας, Τυνησίας, Τουρκίας και Γιουγκοσλαβίας, τα οποία υπάγονται στη συνθήκη ΕΚΑΧ  

Επίσημη Εφημερίδα αριθ. L 012 της 16/01/1986 σ. 0027 - 0028

***** ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, ΚΑΙ ΤΗΣ ΕΠΙΤΡΟΠΗΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ  της 7ης Ιανουαρίου 1986  για τον καθορισμό του καθεστώτος που θα ισχύσει όσον αφορά τις εισαγωγές στην Ισπανία και την Πορτογαλία προϊόντων καταγωγής Αλγερίας, Αιγύπτου, Ισραήλ, Ιορδανίας, Λιβάνου, Μαρόκου, Συρίας, Τυνησίας, Τουρκίας και Γιουγκοσλαβίας, τα οποία υπάγονται στη συνθήκη ΕΚΑΧ  (86/3/ΕΚΑΧ)  ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΠΟΥ ΣΥΝΗΛΘΑΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ, ΚΑΙ ΤΗΣ ΕΠΙΤΡΟΠΗΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  Εκτιμώντας ότι το πρωτόκολλο, για τον προσδιορισμό των μεταβατικών μέτρων και των αναπροσαρμογών που χρειάζονται λόγω της προσχώρησης της Ισπανίας και της Πορτογαλίας, δεν έχει συναφθεί όσον αφορά τις συμφωνίες μεταξύ των κρατών μελών της Ευρωπαϊκής Κοινότητας Άνθρακα και Χάλυβα και αυτής της Κοινότητας αφενός, και της Αλγερίας, της Αιγύπτου, του Ισραήλ, της Ιορδανίας, του Λιβάνου, του Μαρόκου, της Συρίας, της Τυνησίας, της Τουρκίας και της Γιουγκοσλαβίας αφετέρου· ότι είναι επομένως αναγκαίο να θεσπιστούν μέτρα για να αντιμετωπισθεί αυτή η κατάσταση μετά την προσχώρηση· ότι, για το σκοπό αυτό, οι εισαγωγές στην Ισπανία και την Πορτογαλία προϊόντων που υπάγονται στη συνθήκη ΕΚΑΧ, καταγομένων από μία από τις προαναφερόμενες χώρες, πρέπει να υπόκεινται, μέχρι τις 28 Φεβρουαρίου 1986, στο καθεστώς που ίσχυε κατά τις εισαγωγές στην Ισπανία και την Πορτογαλία προϊόντων προελεύσεως αυτών των χωρών, πριν από την προσχώρηση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Από την 1η Ιανουαρίου 1986 και μέχρι τις 28 Φεβρουαρίου 1986, οι εισαγωγές στην Ισπανία και την Πορτογαλία προϊόντων τα οποία υπάγονται στη συνθήκη ΕΚΑΧ, καταγωγής Αλγερίας, Αιγύπτου, Ισραήλ, Ιορδανίας, Λιβάνου, Μαρόκου, Συρίας, Τυνησίας, Τουρκίας και Γιουγκοσλαβίας, θα υπόκεινται στο καθεστώς που ίσχυε για τις εισαγωγές στην Ισπανία και την Πορτογαλία προελεύσεως αυτών των χωρών, πριν από την προσχώρηση. Άρθρο 2  Τα κράτη μέλη και η Επιτροπή θεσπίζουν τα αναγκαία μέτρα για την εφαρμογή της παρούσας απόφασης.  Βρυξέλλες, 7 Ιανουαρίου 1986.  1.2 // Για την Επιτροπή  Ο Πρόεδρος  Jacques DELORS  // Εξ ονόματος των κρατών μελών  Ο Πρόεδρος  H. van den BROEK